text: Съвместна изложба на Пуша Петров и Иван Мудов "издига" бариера и "отваря" врата към разбирането на Другия | Jasmin.bg
  Съвместна изложба на Пуша Петров и Иван Мудов "издига" бариера и "отваря" врата към разбирането на Другия
  Съвместната изложба на Пуша Петров и Иван Мудов в галерия "Структура" е покана към публиката да се разходи в пространството, за да открие историята на един обект – двустранна врата, видяна през два различни "обектива". Всяка част на вратата е реставрирана поотделно от художниците и след това двете са изложени една до друга, за да дадат представа за подхода на авторите.
  Всяка страна на вратата има и свой собствен разказ, разказан в историите, написани от двама писатели. В случая с Пуша Петров, това е румънския писател Андрей Чераску, автор на научна фантастика, който очертава интимен сюжет за вратата въз основа на разговора си с художничката. Иван Мудов си сътрудничи с българския поет Стефан Иванов.
  Тъй като един обект има поне 2 страни, художниците решават да разширят начините на виждане на обекта в пространството, като представят гърба на обекта като неговата предна част. Върху нея е показани селекция от творби на Пуша Петров. В тях подробно са описани ритуали, които все още съществуват в село Дудещи Веки (Румъния), където живее малка общност от банатски българи. Идентичността на тази група, изкована от традицията и религията, е пропита от голям общностен дух, който се разкрива в интериора на къщите, детайлите на традиционните носии и дори в ежедневните порядки, които сякаш ръководят членовете ѝ през целия им живот.
  Проектът се занимава с видимото и невидимото, с приемането и неприемането. Той едновременно "издига" бариера и "отваря" врата към разбирането на Другия. В съвременния свят общуването е опосредствано от правила, норми и ограничения. Изложбата акцентира именно върху границите, които често си поставяме сами и се опитва да покаже, че разстоянието между нас може да бъде и съвсем кратко.
  Пуша Петров е родена през 1984 г. Живее и работи в Румъния. Учи във Висшето училище по изкуствата в Лотарингия в Мец, Франция, където завършва специалностите изобразително изкуство (2009 г.) и комуникации (2011 г.).
  Артистичният ѝ път е обогатен от различни стажове и резиденции във Франция, а в момента си сътрудничи с множество международни артисти. Нейни творби са показвани на панаири за изкуство и биеналета като: Paris Photo (2021 и 2020 г.), Daegu Photo Biennale: Role-playing: Rewriting Mythologies, Тимишоара (2017); 18-то международно биенале на изображението, Ailleurs (Elsewhere), Нанси (2014).
  През последните години тя си сътрудничи с куратора Ами Барак по време на самостоятелните ѝ изложби: The unspoken and other images, Jecza Gallery (2020) и (Un)stitch в Bordeline Art Space, Яш (2020). Също така е била поканена да участва в колективни изложби като: Quo Vadis Homini ?, Danube Dialogues, Нови Сад, Сърбия (2020), A Causal Loop, Galerie Charim, Виена (2019); La Brique, The Brick, Cărămida, La Kunsthalle Mulhouse, Франция (2019), Ex_East – Ex(iste). l'Espace Niemeyer, Париж (2019).
  Кариерата ѝ включва изложби като "La Ronde", Musée de la Corderie Vallois (2021), Wounded identity, Anca Poterasu Gallery, Букурещ, куратор Илеана Пинтилие, 2020, Petit programme, La Kunsthalle, Mulhouse, Франция (2020); Privilege, Galerie Le granit, Belfort, Франция (2019), Tout ce qui brille, Institut français, куратор Анук Ледерле, Тимишоара, Румъния (2016).
  Понастоящем инсталация in situ може да бъде посетена в Musee Corderie Vallois, Руан, а селекция от серията ѝ (Un)stitched може да бъде открита в Berge de la Seine в колективната изложба Visage(s) d'Europe, Париж.
  Иван Мудов е роден през 1975 г. в София, където живее и работи. Артистичната му практика включва фотография, видео, пърформанс и инсталация. Мудов завършва Националната художествена академия в София през 2002 г. През същата година участва в Manifesta 4 във Франкфурт и оттогава прави множество изложби в Европа и по света. През 2005 г. участва в Първото московско биенале, а през 2007 г. е част от българския павилион на 52-рото Венецианско биенале.
  Негови творби са показвани в множество групови изложби, като: "Ruhr Ding: Territories", Urbane Künste Ruhr, Бохум, Германия и "Animai Libars Vigne" в музея Manzano в Удине, Италия, 2019. През 2020 г. участва в груповата изложба "Herbert Müller-Guttenbrunn – Alphabet Des Anarchistischen Amateurs" в Raumimpuls Stadtgalerie във Вайдхофен ан дер Ибс, Австрия; "Contemporary Icons. Recent Art From Bulgaria" с куратор J. Hughes, Hunt Gallery, Сейнт Луис, САЩ, 2012 и We Should Have Never Left (Uganda) Collective, в MUMOK, Виена, 2013. След участие в RAVE Residency представя "The One-Man Show в Casa Cavazzini", Удине, Италия, 2013. През същата година той е номиниран за наградата Blumm. През 2014 участва в два важни проекта: OFF – Биенале Будапеща, Унгария и "Grammar of Freedom / Five Lessons: Работи от колекцията Arteast 2000+", Музей за съвременно изкуство "Гараж", Москва, Русия. Самостоятелни изложби: "Картини за хотели и музика за асансьори", галерия Структура, София, 2019-2020; "Обменът", Софийска градска художествена галерия, куратор Яра Бубнова; 2016; "Certificate of Authenticity", Tobacna 001 CC, Любляна, 2015; "Indifferent", Sariev Contemporary, Пловдив, България, 2014; "The Glory Hole", галерия Alberta Pane, Париж, Франция, 2012; MUSIZ, Trieste Contemporanea, Trieste, Italy, с куратор Мария Василева, 2006 по повод получаването на Наградата за млад европейски художник на Trieste Contemporanea. Носител на Наградата Гауденц Б. Руф за ново българско изкуство в категория "Утвърдени творци", 2010.